**МЕТОДИКА**

ЗА КЛАСИРАНЕ НА ОФЕРТИТЕ НА УЧАСТНИЦИТЕ ЗА ИЗПЪЛНЕНИЕ НА ОБЩЕСТВЕНА ПОРЪЧКА С ПРЕДМЕТ:

**„Доставка на един брой, фабрично нов пътнически бус, за нуждите**

**на Професионална гимназия по туризъм „Пенчо Семов”, Габрово“**

**ЗА ОПРЕДЕЛЯНЕ НА ИЗПЪЛНИТЕЛ НА ОБЩЕСТВЕНАТА ПОРЪЧКА**

Възложителят ще определи изпълнителя на обществената поръчка въз основа на оценка на „икономически най-изгодната оферта” на база критерий „оптимално съотношение качество/цена“ при следните показатели и методика за оценка:

**Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации.**

**Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.**

**КОМПЛЕКСНАТА ОЦЕНКА (КО)** на офертата на участника се изчислява по формулата:

**КО = К1х0,60 + К2х0,30 + К3х0,10, където:**

**К1** - финансова оценка на офертата (предложена цена);

**К2** - оценка за гаранционен срок в месеци;

**К3** – срок на доставка.

Първо се разглежда техническата част, след това финансовата и накрая двете оценки се обединяват.

1. **К2** е с коефициент на тежест – 30 % в комплексната оценка и максимален брой точки за участник – 100 т.

Стойността по този показател се определя по следната формула:

**К2**  = **К2 съотв.*****/*** **К2max** х **100 т.**, където

**К2 max** – най-голям предложен гаранционен срок, в календарни месеци;

**К2 съотв.** *-* предложен гаранционен срок на съответния кандидат, в календарни месеци.

*Предложеният гаранционен срок за автомобила, не може да бъде по – кратък от 6 години (72 седемдесет и два месеца) след извършване на доставката, или не по-малко от 200 000 км. (двеста хиляди километра), което обстоятелство настъпи първо.*

***Забележка****:* Когато участник е предложил в офертата си гаранционен срок за автомобила над **84 (осемдесет и четири) месеца**, за целите на методиката тази стойност ще бъде приравнена на **84 (осемдесет и четири) месеца**. Следователно всички участници предложили гаранционен срок за автомобил **84 (осемдесет и четири) месеца** и над **84 (осемдесет и четири) месеца** ще получат еднакъв брой точки по този показател.

2. **К3** е с коефициент на тежест – 10 % в комплексната оценка и максимален брой точки за участник – 100 т.

Стойността по този показател се определя по следната формула:

**К3**  = **К3 min. */*** **К3 съотв.** **х 100 т.**, където

**К3 min.** – най-кратък предложен срок на доставка;

**К3 съотв.** *– предложен срок на доставка от съответния кандидат*

*Забележка: Доставката следва да се извърши до оторизиран сервиз на Изпълнителя (собствен/нает) на територията на област Габрово.*

3. **К1** е с коефициент на тежест – 60 % в комплексната оценка и максимален брой точки за участник – 100 т.

Mаксимален брой точки получава участникът, предложил най-ниската цена.

Стойността по този показател се определя по следната формула:

**К1 = Цmin/Цсъотв. x 100 т.,** където:

Цmin **-** най-ниската предложена цена, с вкл. единични стойности;

Ц съотв.- цена, предложена от съответния участник, с вкл. единични стойности.

Забележка: Цената следва да включва:

- Стойност на предлагания автомобил;

- доставка, гаранционно сервизно обслужване в рамките на оферираните гаранционни срокове, като в нея не се включват таксите за текущо поддържане на автомобила в гаранционния срок, както и при отстраняване на повреди в следствие на застрахователно събитие

- Застраховка „Гражданска отговорност“ за първата година;

- Застраховка „Пълно автокаско“ за първата година;

- разходи за ползване/придобиване, вкл. първоначална регистрация в КАТ и други съпътстващи разходи по придобиването;

- пълно окомплектоване съгласно чл. 139, ал. 2 от Закона за движението по пътищата и оборудван с обезопасителен триъгълник, аптечка, пожарогасител и светлоотразителна жилетка;

- продуктова /еко/ такса (ако се изисква от законодателството);

**МАКСИМАЛЕН ОБЩ БРОЙ ТОЧКИ, КОЙТО УЧАСТНИКА МОЖЕ ДА ПОЛУЧИ ПО ОБЩИ И ФИНАНСОВИ КРИТЕРИИ Е 100 т.**

Комисията прилага настоящата методика по отношение на всички допуснати до оценка оферти, като всички точки се изчисляват по всеки един от показателите до 2-ри знак след десетичната запетая.

Комисията класира участниците в низходящ ред на получените комплексни оценки на офертите им (КО), като на първо място се класира участникът, чиято оферта е получила най-висока КО.

Когато предложената от кандидата или участника цена е с повече от 20% по-ниска от средната стойност на предложенията на останалите участници, кандидатът следва да представи подробна писмена обосновка за начина на образуването ѝ.

В случай че комплексните оценки на две или повече оферти са равни, за икономически най-изгодна се приема тази оферта, чрез принципа на чл. 58, ал. 2 и ал. 3 от ППЗОП.

Възложителят сключва договор с участника, класиран на първо място.